ARDEA, Lepterodas, schistacea H. et E. 
IN MARI RUBRO SEPTENTRIONALI ET MERIDIONALI FREQUENS, AD NILUM NUSQUAM VISA. 
Arabis vocatur Anaseh gjit et Abu Sdah (gjj i. e. niger, cornicinus? an Abu Sarah ^ya i. e. 
longicollis, lagenam referens?) 
Synonymon: 
Ardea gularis Wagler Isis mdcccxxix pag. 661 ad nostra specimina. 
_/\_rdeam caerulescentem prima aetate pallidiorem et albam esse, fuerunt qui observarent idemque 
Celeberr. Temminck in libro Manuel d’ ornithologie ed. II. anno mdcccxx pag. 567 elocutus est. 
Fuerunt qui ex una illa observatione festinanter concluderent, omnes nigras Ardeas prima aetate 
albas esse, id quod vero sola experientia sensim sensimque confirmari poterit. Perfectiorem 
aliquam similium avium observationem facere nobis contigit eamque nunc offerre scientiae com- 
modum esse duxi. 
Formae a nobis observatae variatione memorabiles proxime ad Ardeam gularem Boscii 
senegalensem accedunt, nec defuerunt viri docti, qui differentiam ita nullam statuerent, ut ex 
novo nomine nobis opprobrium redire possit. Ii vero cauti non fuerunt, nec Ardeae gularis 
ambiguam cognitionem bene perpenderant. Celeberr. Temminck cum illa Ardea gulari 
Bos ciana Ardeam iugularem Fors ter i et Vieillot cum eadem Ardeam ardesiacam in unam 
speciem coniunxerunt, ex qua Wagler tres species separandas esse docuit (Systema avium Vol. I. 
MDCCCXXVll). Hinc abunde patet, ipsos ornithologiae principes cultores veros Ardeae gularis s. 
albicollis characteres non ita bene compertos habere, ut ipsi in definiendis formis consentiant. 
Hinc non possum, quin Diligentissimi Wagleri sententiam in Iside loco supra laudato editam 
reprobem, qui cum anno MDCCCXXVIII Berolini fuisset, postero anno nostra specimina et obser- 
vationes, Aegypto patria ex errore allata, suo Ardeae gularis nomine descripsit et cum parisiensi 
specimine miscuit, in quo determinando Vi ei lio tum infelicius laborasse ipse testatus erat. 
Cum de Ardea gulari virorum doctorum sententiae non conveniant, cum ei Africa occi- 
dentalis patria sit, rostrum etiam quadripollicare et digitus medius tripollicaris tribuatur, nostram 
equidem formam illo nomine appellare haesitavi. Nostra enim illi affinis avis Maris rubri incola 
est, nec unquam ad Nilum nobis venationi deditis obviam facta est. Neque ullum specimen 
inter plura quam vicena a nobis occisa in Mari rubro illas rostri pedisque mensuras largitum 
est, omnia minora fuerunt. Hinc meum esse duxi, perfectiores nostras talis variabilis speciei 
observationes studiosissime congestas, non incerto aliquo nomine onerare, sed ita introducere, ut 
futurae comparationi ambiguarum antiquarum specierum firmiorem basin largiantur. 
Hempii . et Eiiiienb. Aves I. 
